CELEX: 62011CN0107
Language: mt
Date: 2011-03-03 00:00:00
Title: Kawża C-107/11: Talba għal deċiżjoni preliminari mressqa mill-Consiglio di Giustizia Amministrativa per la Regione siciliana (l-Italja) fit- 3 ta’ Marzu 2011 — Ministero dell’Interno, Questura di Caltanissetta vs Massimiliano Rizzo

7.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 139/14
            
         Talba għal deċiżjoni preliminari mressqa mill-Consiglio di Giustizia Amministrativa per la Regione siciliana (l-Italja) fit-3 ta’ Marzu 2011 — Ministero dell’Interno, Questura di Caltanissetta vs Massimiliano Rizzo
   (Kawża C-107/11)
   2011/C 139/27
   Lingwa tal-kawża: it-Taljan
   
      Qorti tar-rinviju
   
   Consiglio di Giustizia Amministrativa per la Regione siciliana
   
      Partijiet fil-kawża prinċipali
   
   
      Rikorrenti: Ministero dell’Interno, Questura di Caltanissetta
   
      Konvenut: Massimiliano Rizzo.
   
      Domandi preliminari
   
   Leġiżlazzjoni nazzjonali, introdotta permezz tad-digriet Bersani, jiġifieri d-Digriet Liġi Nru 223, tal-4 ta’ Lulju 2006, li sar il-Liġi Nru 248, tal-4 ta’ Awwissu 2006, b’riferiment għal leġiżlazzjoni interna li tipprovdi, fost oħrajn:
   
               (a)
            
            
               l-eżistenza ta’ rimedju ġenerali għall-protezzjoni tas-sidien ta’ konċessjonijiet maħruġa preċedentement u wara proċedura ta’ sejħa għal offerti li kienet illegalment eskludiet parti mill-operaturi;
            
         
               (b)
            
            
               il-preżenza ta’ dispożizzjonijiet li jiggarantixxu, effettivament, iż-żamma ta’ pożizzjonijiet kummerċjali miksuba (bħal pereżempju l-projbizzjoni għall-konċessjonarji l-ġodda milli jistabbilixxu l-fergħat tagħhom ħdejn dawk diġà stabbiliti, jekk ma tiġix osservata distanza minima speċifika);
            
         
               (ċ)
            
            
               il-previżjoni ta’ ipoteżijiet ta’ dekadenza tal-konċessjoni fil-każ li l-konċessjonarju jopera direttament jew indirettament attivitajiet transkonfinali ta’ logħob li jkunu l-istess bħal-logħob li huwa s-suġġett tal-konċessjoni;
               hija kompatibbli mal-Artikoli 43 u 49 tat-Trattat KE?